केरल
भूमध्यरेखा से केवल 8 डिग्री की दूरी पर स्थित होने के कारण केरल में गर्म मौसम है। लेकिन वन एवं पेड़ पौधों एवं वर्षा की अधिकता के कारण मौसम समशीतोष्ण रहता है। यहाँ की धरती की उच्च-निम्न स्थिति भी जलवायु पर बड़ा प्रभाव डालती है। केरल की जलवायु की विशेषता है शीतल मन्द हवा और भारी वर्षा। प्रमुख वर्षाकाल इडवप्पाति अथवा पश्चिमी मानसून है। दूसरा वर्षाकाल तुलावर्षम अथवा उत्तरी-पश्चिमी मानसून है। प्रत्येक वर्ष करीब 120 से लेकर 140 दिन वर्षा होती है। औसत वार्षिक वर्षा 3017 मिली मीटर मानी जाती है। भारी वर्षा से बाढ़ें आती हैं और जन-धन की हानि भी होती है। दूसरी ओर ऐसी वर्षा के कारण केरल में पर्याप्त कृषि होती है। बिजली का मुख्य उत्पादन भी इस कारण से पनबिजली द्वारा होता है।
केरल की संस्कृति
केरल के लोग राजनीति में बहुत सक्रिय रहते हैं। अधिकांश केरलवासी यूनाइटेड स्टेट्स डेमोक्रेटिक फ्रंट (यूडीएफ) या लेफ्ट डेमोक्रेटिक फ्रंट (एलडीएफ) जैसे राजनीतिक गठबंधनों में से जुड़्व हुए हैं। हाल ही में भाजपा की भी अच्छी पैठ है। इंडियन यूनियन मुस्लिम लीग (IUML), केरल कांग्रेस के विभिन्न गुटों, रिवोल्यूशनरी सोशलिस्ट पार्टी के विभिन्न गुटों और छोटे दलों जैसे क्षेत्रीय दल केरल के राजनीतिक परिदृश्य में मसाला डालते हैं। केरल के राजनीतिक आंदोलनों में धार्मिक नेताओं का उच्च प्रभाव है।